b'\n_START_ARTICLE_\nAmonijev nitrat\n_START_SECTION_\nFizikalne lastnosti\n_START_PARAGRAPH_\nAmonijev nitrat tvori brezbarvne higroskopske kristale, ki se pri 169,6\xc2\xa0\xc2\xb0C topijo. Trdna snov lahko nastopi v petih razli\xc4\x8dnih polimorfnih kristalih, katerih temperature prehoda le\xc5\xbeijo med \xe2\x88\x9216,9\xc2\xa0\xc2\xb0C, 32,3\xc2\xa0\xc2\xb0C, 84,2\xc2\xa0\xc2\xb0C in 125,2\xc2\xa0\xc2\xb0C. Za nagnjenje kristalov amonijevega nitrata k sprijemanju sta poimensko odgovorni prvi dve fazni spremembi v bli\xc5\xbeini s prostorsko temperaturo.\n_START_SECTION_\nRaba\n_START_PARAGRAPH_\nAmonijev nitrat je glavna sestavina ve\xc4\x8d vrst gnojil, gospodarskih razstreliv kot sta ANFO in donarit in tudi ilegalno pridelanih razstreliv kot ANNM ali GRG-1._NEWLINE_V \xc4\x8disti obliki ni preve\xc4\x8d uporaben kot eksploziv, saj je higroskopen ter izredno neob\xc4\x8dutljiv na udarce in temperaturo. Njegova eksplozivna mo\xc4\x8d dosega pribli\xc5\xbeno 40\xc2\xa0% mo\xc4\x8di TNT, za detonacijo pa potrebujemo t. i. oja\xc4\x8devalec detonatorja (manj\xc5\xa1a koli\xc4\x8dina brizantnega eksploziva). Ta neob\xc4\x8dutljivost se izkori\xc5\xa1\xc4\x8da za izdelavo varnih eksplozivov za uporabo v rudnikih in kamnolomih.'